עירד בן-גל

עירד בן גל הוא חוקר ופרופסור מן המניין להנדסה באוניברסיטת תל אביב, שעוסק בתחום יישומי בינה מלאכותית, למידת מכונה, ניטור סטטיסטי ואנליטיקה עסקית.

== ביוגרפיה ==
נולד בקיבוץ ברעם גר בילדותו בירושלים ובתל אביב. בנערותו ולאחר שחרורו מצה"ל שיחק כדורמים בקבוצת מכבי קריית אונו עמה זכה באליפויות וגביעי מדינה רבים. בן-גל היה שחקן בנבחרת ישראל בכדורמים שנים רבות ונמנה עם שחקני הכדורמים הבולטים בענף.

במהלך שירותו בצה"ל סיים קורס קצינים וקורס קמני"ם בהצטיינות יתרה ושרת כקצין המודיעין של יחידת שלדג בסדיר וכקצין במילואים (בדרגת רס"ן) במסגרתה לקח חלק במלחמת לבנון השנייה, מלחמת המפרץ, העלאת יהודי אתיופיה ופעילויות נוספות.

למד לתואר ראשון בהנדסת תעשייה וניהול ותואר שני (בהנחיית פרופ' עודד מימון) ושלישי בהנדסת תעשייה וניתוח מערכות ובשנת 1999 קיבל תואר דוקטור מאוניברסיטת בוסטון (בהנחיית פרופ' לב לויתין ממדעי המחשב ופרופ' מייקל קרמניס מהנדסת מערכות). לאחר השלמת הדוקטורט חזר לפקולטה להנדסה באוניברסיטת תל אביב, ומאז חבר סגל בה. במסגרתה הדריך והנחה עשרות סטודנטים לתארים מתקדמים. בן-גל שימש כפרופסור אורח באוניברסיטת סטנפורד שם לימד אנליטיקה יישומית, יזם ומנהל עד היום את פרויקט המחקר "חיים דיגיטליים 2030" המשותף לאוניברסיטת תל אביב ואוניברסיטת סטנפורד.

בן-גל כיהן כראש המחלקה להנדסת תעשייה וניהול באוניברסיטת תל אביב וכיום עומד בראש המעבדה ליישומי בינה מלאכותית, למידת מכונה ואנליטיקה עסקית (LAMBDA).

== ראש מעבדת LAMBDA ליישומי בינה מלאכותית ==
בן-גל עומד בראש המעבדה ליישומי בינה מלאכותית, למידת מכונה אנליטיקה עסקית. חוקרי המעבדה הן מהאקדמיה והן מהתעשייה מציעים שיטות פרקטיות לפתרון בעיות אמת ועוסקים בביצוע מחקרים חדשניים ליישומי בינה מלאכותית, כגון בינה מלאכותית מוסברת, עיר חכמה, תחבורה חכמה ומערכות תבוניות לתחבורה, רפואה מותאמת אישית, זיהוי אנומליות במערכות פיננסיות ותעשייתיות, ביטחון מולדת, ואנליטיקת משאבי אנוש.

במסגרת המעבדה ומחוצה לה בוצעו שיתופי פעולה רבים עם חברות בינלאומיות כגון ATT ,Nokia, IBM, Intel, Applied Materials ארגונים ציבוריים וגופי ממשל וביטחון שונים.

במסגרת התפרצות מגפת הקורונה סייע צוות המעבדה למטה הלאומי ללוחמה בקורונה, למשרד הבריאות ומשרד הביטחון.

== ראש פרויקט חיים דיגיטליים 2030 עם אוניברסיטת סטנפורד ==
בן-גל יזם ומנהל יחד עם פרופ' ניקולס במבוס את פרויקט המחקרי "חיים דיגיטליים 2030" הכולל חוקרים מאוניברסיטת תל אביב ואוניברסיטת סטנפורד ונתמך על ידי קרן קורט. הפרויקט "חיים דיגיטליים 2030" עוסק בפיתוח מתודולוגיות, שיטות ואלגוריתמים לשיפור יישומים העתידים המשלבים אלמנטים פיזיים ודיגיטליים. במסגרת הפרויקט נחקרים יישומים ואינטראקציות בין ובתוך שלושה תחומים והבטים עיקריים: היבטים סביבתיים וטכנולוגיה מודרנית, היבטים סוציאליים וארגוניים, והיבטים אינדיבידואלים אישיים. הפרויקט הניב עשרות שיתופי פעולה, יישומים ופרסומים מדעיים.

== יזם חברת CB4 ועבודה עם חברות הזנק והתעשייה ==
בן-גל הקים כיזם משותף עם ד"ר גונן זינגר את חברת CB4 שעוסקת בפתרונות בינה מלאכותית בתחום הקמעונאות ושימש כמנכ"ל החברה בשנים ראשונות לפעילותה. פתרונות החברה נשענים על מנוע המלצות מבוסס בינה מלאכותית שפיתחה קבוצת מחקר בראשותו של בן-גל. החברה גייסה מקרן הון סיכון Sequoia Capital וקרנות אחרות. כיום בן-גל משמש כיו"ר החברה שמוכרת פתרונות לזיהוי הזדמנויות מכירה ואיתור בעיות תפעוליות בחנויות פיזיות In Store. החברה מנוהלת על ידי יוני בן-שאול ופעילה בצפון אמריקה, אירופה ואסיה ומוכרת לקמעונאים מובילים בעולם כגון Levi’s, Urban Outfitter, ACE, GAP, Lidl ועוד. בשנת 2021 נרכשה CB4 על ידי ענקית האופנה האמריקאית GAP אליה שייכים מותגים כגון Athleta, Banana Republic, Old Navy.

בן-גל משמש כחבר Advisory Board במספר חברות הזנק שעוסקות בפתרונות בינה מלאכותית.

== משפחתו ==
בנם של ליאורה לוקיץ בן-גל היסטוריונית ומזרחנית, ואלי בן-גל, היסטוריון ממקימי בית התפוצות, ואח לינאי בן-גל, מנהל המחלקה לניתוחי לב וחזה במרכז הרפואי איכילוב. נשוי להילה חלוץ בן-גל, חוקרת בתחום ההתנהגות ארגונית ו-HR Analytics ואב ל-3.

== פרסומים ==
בן-גל פרסם מעל ל-150 מאמרים ופטנטים בכתבי עת ובכנסים מובילים. בין השאר מחקריו עוסקים במידול הסתברותי באמצעות מודלים מרקוביים מסדר משתנה, ניטור סטטיסטי, יישומי תורת האינפורמציה, שיטות בינה מלאכותית, זיהוי אנומליות וחיפוש הסתברותי.

בן-גל כתב ספרים מפרי מחקרו וערך ספרים נוספים אשר זכו להכרה ופרסים מדעיים.<ref></ref><ref></ref>
<ref></ref>
<ref></ref>
<ref></ref><ref></ref>
<ref></ref>

== קישורים חיצוניים ==
* 

* [http://www.eng.tau.ac.il/~bengal/ האתר האישי של פרופסור עירד בן-גל], באתר אוניברסיטת תל אביב
* [https://web2.eng.tau.ac.il/wtest/lambda/ אתר המעבדה - LAMBDA: Laboratory for AI, Machine Learning & Business Data Analytics]
* אתר חברת [https://cb4.com/ CB4 ('See Before')]
* [http://www.eng.tau.ac.il/~bengal/publications.html רשימת פרסומים של פרופסור עירד בן-גל]
* [https://www.linkedin.com/in/irad-ben-gal-4b45824/ Irad Ben-Gal in LinkedIn]
* 
* 
* [https://www.youtube.com/watch?v=O_jy3_zMYyY פרופ' עירד בן-גל, שימושי אנליטיקה בתחום הומלנד סקיוריטי]
* [https://www.youtube.com/watch?v=lR0lw4Hbqes Digital living 2030 using AI to face new challenges & opportunities -Prof. Irad Ben-Gal]
* [https://www.youtube.com/watch?v=1dwMBPsRJ9k&t=678s Modeling Human Mobility Behavior-Patterns - Prof. Irad Ben-Gal]
* [https://www.youtube.com/watch?v=5nStTPgzEDA "Mind The Tech TLV 2019" - פרופ' עירד בן גל]
* [https://web2.eng.tau.ac.il/wtest/lambda/?page_id=14 LAMBDA רשימת פרסומים חלקיים]

== הערות שוליים==

קטגוריה:מדענים ישראלים
קטגוריה:לוחמי יחידת שלדג
קטגוריה:רבי-סרנים בצה"ל
קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת בוסטון
קטגוריה:סגל אוניברסיטת תל אביב: הנדסה
קטגוריה:יזמים ישראלים
קטגוריה:שחקני כדורמים ישראלים
קטגוריה:ישראלים שנולדו במאה ה-20